
privind aprobarea criteriilor pentru stabilirea ordinii de prioritate în soluţionarea cererilor de locuinţe şi în repartizarea locuinţelor pentru tinerii specialiști din sănătate, destinate închirierii, realizate de către Agenţia Naţională pentru Locuinţe.

Potrivit art. 14, alin. (7) din Normele metodologice pentru punerea în aplicare a Legii nr. 152/1998 privind înființarea Agenției Naționale pentru Locuințe, cu modificările şi completările ulterioare, aprobate prin Hotărârea Guvernului nr. 962/2001 reiese că „Stabilirea solicitanţilor care au acces la locuinţe şi a ordinii de prioritate în soluţionarea cererilor înregistrate în condiţiile alin. (1) şi (2), precum şi repartizarea locuinţelor pentru tineri, destinate închirierii, se realizează în mod obligatoriu după criterii care vor respecta criteriile-cadru cuprinse în anexa nr. 11 şi care se adoptă, cu avizul Ministerului Dezvoltării, Lucrărilor Publice şi Administraţiei, de autoritățile administraţiei publice locale şi/sau centrale care preiau în administrare aceste locuinţe.” 

Ținând cont de necesitatea stabilirii criteriilor pentru soluționarea cererilor de locuințe și repartizarea locuinţelor pentru tinerii specialiști din sănătate, destinate închirierii, realizate de către Agenția Națională pentru Locuinţe, se supune spre dezbatere și adoptare Consiliului local al orașului Deta cele expuse alăturat.

